
Божоле Нуво 2014 идва и в България с истинско френско празненство
С истинско френско празненство идва тази година и у нас новата реколта на най-прочутото младо вино в света - френското Божоле Нуво (Beaujolais Nouveau) на “краля на божолето” Жорж Дюбьоф. То ще може да се опита за първи път на 20 ноември, четвъртък, от 18:30 ч. на божоле парти в уютния вино бар Grape Central (ул. Цар Самуил 45). 

Както френският закон повелява, новата реколта от това вино се пуска точно в полунощ на третия четвъртък от ноември. След това идва ред и на традиционните винени градински партита, популярни вече не само във Франция, но и по цял свят. 

По време на събитието в Grape Central освен Beaujolais Nouveau 2014, Beaujolais Nouveau Villages 2014 и Beaujolais Rose Nouveau 2014, всички гости ще могат да опитат и специално внесеното от Уайнбокс  (вносителите на изба Жорж Дюбьоф) за този повод бялото Macon Village Blanc Nouveau 2014. Божоле-менюто, което ще съпътства френските вина, пък включва избрани специалитети от бургундската кухня, приготвени за “Деня на Божолето” от готвача на Grape Central Ивайло Игнатов.

“По традиция Божолето е направено така, че да се изпива в рамките на половин до една година. Важи и правилото – колкото по-скоро, толкова по-добре. Защото чарът на младите вина е в свежестта и плодовостта им”, споделя Яна Петкова, възпитаник на Австрийската винена академия и един от собствениците на Grape Central. Според нея не става въпрос за винена сериозност, а за празнуване, за събиране с приятели, за вдигане на тост за нещо ново, идващо в живота на хората. “Това е един от малкото моменти, в които винените сноби се снижават в шумната и радостната тълпа наоколо и оставят разговорите за танинова структура и потенциал за по-късно”, казва Яна. 

Общото разбиране е, че Божоле Нуво трябва да се сервира охладено, но Beaujolais Nouveau 2014 се оказва изключение. Жорж Дюбьоф съветва виното от тазгодишната реколта божоле да се пие между 17 и 19°C, защото при всяка по-ниска от 13-15°С температура ароматите и плодът ще се подтиснат и ще изпъкнат танините. “Това би било разочароващо за Божоле 2014, събирано в едно толкова прекрасно циганско лято”, споделя Кралят на божолето.

“Както споделя и самият Жорж Дюбьоф, тази година реколтата на Божоле Нуво е идеална като качество и количество, което може само да ни подготви да очакваме наистина забележителни вина”, коментира Светла Карабаджакова, съсобственик и маркетинг мениджър на вносителите на вината от Уайнбокс.
Божоле Нуво партито в Grape Central в четвъртък е без куверт, а храна и вино се поръчват "А ла карт". Седящите места са ограничени.
Традицията на Божоле Нуво
Божоле Нуво става популярно по време на Втората световна война, когато Франция е разделена на две части. Производителите на Божоле носели младото си вино в бистрата на Лион, който се намирал в свободната от немска окупация зона. В този момент голяма част от средите на изкуството в окупирания Париж се пренасяли към Лион, за да опитват новото Божоле. 

Обикновено това се случвало в средата на ноември, но понеже често се падало през почивните дни, когато магазините и ресторантите са затворени, било взето решение: “Денят на Божолето” да бъде третия четвъртък от ноември.

След края на Втората световна война производителите на Божоле без проблем доставяли от новата реколта и в Париж. Тогава започнал и възходът на младото вино по целия свят.

За Жорж Дюбьоф: 
Стартирала като малка семейна компания, днес Georges Duboeuf притежава 20 000 хектара с лозови масиви в Божоле, които се берат само на ръка, а в гроздобера участват повече от 45 000 работници. 

50 000 бутилки на час или общо 130 милиона годишно се затварят във винарната.

Ако има име в Божоле, което да е синоним на сигурност и качество, то със сигурност това е името на Жорж Дюбьоф. Жорж Дюбьоф е най-известният търговец на вино в района на Божоле. Той има основна заслуга за популяризиране на Божолето по света, и е признат от световните винени среди за Кралят на Божолето, заради огромното му влияние върху пазара, агресивният му маркетингов подход и постоянството в производството на добри вина. От самото начало Дюбьоф изгражда репутацията си, впечатлявайки с вината си готвачите на най-добрите френски ресторанти. 

Брандове от такъв ранг задължително трябва да присъстват по рафтовете на винените магазини и във винените карти на ресторантите в една страна. Жорж Дюбьоф се продава в над 140 страни в света. 

За Grape Central:
За Grape Central виното е (начин на) живот, ежедневно сетивно удоволствие, което не трябва да е задължително скъпо или сложно. Разположен на централната ул. Цар Самуил (№ 45) вино барът е място за приятни срещи, бизнес обеди, винени събития, мързеливи брънчове, частни партита или просто... място за вино. 

Всеки месец Grape Central предлага над 10 различни вина на чаша. Поне веднъж месечно случва и дегустационни винени вечери, на които можете да срещнете хората зад виното, да опитате интересни вина, да научите повече за тях или просто да се насладите на вечерта с добра компания и хубаво вино. Храната е приготвена с мисъл, любопитство и много любов. Не на последно място Grape Central е едно от малкото места в София, което предлага съботен брънч с питателна храна.

За Уайнбокс:
Уайнбокс е вносител на вина от 2008 година,  с портфолио от 30 световни имена, сред които и изба Жорж Дюбьоф, която е първата Френска изба в портфолиото на Уайнбокс. Други производители от Франция в селекцията на Уайнобкс са Chateau Minuty, Champagne Taittinger, Bouchard Pere et Fils и други. Освен от Франция, Уайнбокс внася вина от Испания, Италия, Германия, Чили, Аржентина и Нова Зеландия. Идеята на “Винената кутия” е да представя изби с доказано качество, лидери в регионите от които идват, както и семейни винарни, с изключителни вина. През 2 години Уайнобкс самостоятелно организира Winebox Portfolio Tasting, дегустация, за която пристигат представители от избите от цял свят, и място, на което може да се опитат над 150 вина от 30-те им изби. Тейстингът бива съпътстван от лекции и майсторски класове с атрактивни теми, водени от най-добрите професионалисти в областта. Пълното портфолио на вносителя можете да откриете на www.winebox.bg.
За допълнителна информация:
Павлина Радославова

PRoPR Агенция

Е: pavlina@pr-o-pr.com, 

М: 0885356075
